open-index/open-wikipedia-markdown huggingface dataset:
Robert Bentley

**Robert Julian Bentley** američki je političar, ljekar, bivši 53. po redu guverner američke savezne države Alabama Na mjesto guvernera došao je 17. januara 2011. godine nakon što je na izborima za guvernera Alabama 2010. godine pobijedio demokratskog protivkandidata Rona Sparksa. Bentley je osvojio više od 58% glasova na nivou Alabame odnosno pobijedio je sa apsolutnom razlikom preko 230 hiljada glasova što je najveća zabilježena razlika za republikance u historiji guvernerskih izbora u Alabami.

Tokom predizborne kampanje nije odobravao legaliziranje kockanja u Alabami, ali je podržavao da se to pitanje stavi na referendum za građane Alabame.

Dana 5. aprila 2016. republikanski predstavnik Ed Henry podnio je zahtjev za razrješenje guvernera u Zakonodavnoj skupštini Alabame, zbog optužbi protiv Bentleya da je bio u vanbračnoj aferi sa jednom političkom savjetnicom. Bentley je priznao da je davao neumjesne komentare u prisustvu savjetnice, ali je opovrgao bilo kakvu fizičku vezu. Dana 7. jula 2016. sudska komisija Predstavničkog doma imenovala je posebno vijeće koje je vodilo istragu o optužbama protiv guvernera. Dana 5. aprila 2017. etička komisija zaključila je da je Bentley najvjerovatnije prekršio etničke i finansijske propise u vezi izborne kampanje.

Bentley je dao ostavku na mjesto guvernera 10. aprila 2017. koja je odmah stupila na snagu nakon što je priznao krivicu u vezi finansiranja izborne kampanje. Bentley je navodno koristio budžetska sredstva kako bi sakrio vanbračne veze sa svojim uposlenicama. Na njegovo mjesto kao guvernerka postavljena je zamjenica guvernera Kay Ivey.

## Privatni život 
Sa suprugom Dianne ima četiri sina i šestoro unučadi. Aktivan je član prve Baptističke crkve Tuscaloosa gdje služi kao đakon i učitelj u nedjeljnoj školi. Ranije je bio predsjednik vijeća đakon četiri puta i član savjetodavnog odbora Youth for Christ.

## Reference 
Kategorija:Američki političari
Kategorija:Biografije, Columbiana (Alabama)
Kategorija:Savezni guverneri u Sjedinjenim Američkim Državama
Kategorija:Rođeni 1943.
Frisch

* Anton von Frisch
* Karl von Frisch
* Max Frisch
* Otto Robert Frisch
* Ragnar Frisch

Kategorija:Njemačka prezimena
Mike Beebe

**Michael Dale "Mike" Beebe** američki je političar, poznat po tome što je bio 45. po redu guverner američke savezne države Arkansas.

## Karijera 
Beebe je rođen malehnom gradu Amagon u okrugu Jackson, Arkansas. Odrastao je bez oca. Često se selio sa majkom. Živjeli su u mnogim gradovima: Detroit, St. Louis, Chicago, Houston i Alamogordo (Novi Meksiko). Po povratku u Arkansas završio je srednju školu Newport High 1964. godine. Diplomirao je političke nauke na državnom Univerzitetu Arkansas 1968. godine. Na Univerzitetu Arkansas u Fayettevillu diplomirao je pravo 1972. godine. Služio je u rezervnom sastavu Vojske SAD u periodu 1968. do 1974. godine.

Izabran je za člana Senata savezne države Arkansas 1982. godine gdje je ostao punih 20 godina. Izabran je 2002. godine za državnog pravobranioca Arkansasa gdje je ostao do svog izbora za guvernera.

Objavio je svoju kandidaturu 14. juna 2005. ispred Demokratske stranke za mjesto guvernera. Na izborima održanim 7. novembra 2006. godine osvojio je 55% glasova, ispred drugoplasiranog republikanca Asa Hutchinsona i kandidata Zelene stranke i nezavisnog kandidata Rod Bryana. Zakletvu za guvernera položio je 9. januara 2007. godine.

## Politika 
Tokom svog prvog mandata zalagao se za uravnoteženje budžeta te pokušao smanjiti poreze za srednju klasu smanjujući za polovinu državnu poreznu stopu na namirnice i povećavajući porezni kredit na privatne nekretnine. Pored toga postavio je plan u 12 tačaka za poboljšanje kvaliteta i dostupnosti zdravstvenih usluga.

## Privatni život 
Beebe je oženjen sa suprugom Ginger, imaju troje djece i sedmoro unučadi.

## Reference 
Kategorija:Američki političari
Kategorija:Biografije, Amagon (Arkansas)
Kategorija:Savezni guverneri u Sjedinjenim Američkim Državama
Kategorija:Rođeni 1946.
Popis stanovništva u Hrvatskoj 2011 (Križ)

**Popis stanovništva u Hrvatskoj 2011. godine** proveden je od 1. do 28. aprila 2011, prema stanju na dan 31. marta. Popis je proveden na temelju *Zakona o Popisu stanovništva, kućanstava i stanova u Republici Hrvatskoj 2011. godine* (Narodne novine, broj 92/10).
Općina Križ je po Popisu stanovništva 2011. godine na površini od 118&nbsp;km2 imala 6.963 stanovnika, što predstavlja 0,22% od ukupnog broja stanovnika Zagrebačke županije, odnosno  0,02% od ukupnog broja stanovnika Hrvatske. Gustoća naseljenosti u Križu je 59 stanovnika/km2.
## Rezultati 
### Nacionalna pripadnost
### Maternji jezik 
### Religijska pripadnost
## Reference 
## Vanjski linkovi
* Državni zavod za statistiku Republike Hrvatske

Križ
Kategorija:Križ (Hrvatska)
Vladava (Vladika)

**Vladika ( Vladica ) Radivojević** je bila kćerka Anastasije Kotromanić te po majci unuka kralja Dabiše i njegove supruge Jelene Popovske, bila je supruga Juraj Radivojevića .

## Biografija 
Vladava je rođena poslije 1373. godine. Majka joj je bila Anastasija Kotromanić ime Vladikinog oca nije poznato. U aprilu 1395. godine Vladava se udala za Juraja Radivojevića, prilikom vjenčanja Vladikin djed Stjepan Dabiša je pripisao selo Veljake na uprevu Vladiki nakon Stanine smrti. U braku s Jurajem Vladika je imala četiri sina :

* Nikola jurajević
* Vlatko
* Pavle Jurajević
* Vuk Jurajević

Vladika je postala udovica nakon prije 1415. godine. Dinastija Radivojevića je potekla od Vladike tako da je njen potomak i velikaš Ivaniš Vlatković. Nasljednik Juraja je bio najmlađi sin Vuk Jurajević.
 
Kategorija : Bosanske princeze
Kategorija : Kotromanići
Jerry Brown

**Edmund Gerald Brown, Jr.** (poznatiji kao *Jerry Brown*, rođen 7. aprila 1938.) američki je političar, koji je bio 39. po redu guverner američke savezne države Kalifornija od 3. januara 2011. godine. U periodu od 1975. do 1983. također je vršio ovu funkciju kao 34. po redu guverner Kalifornije. Tokom svoje političke karijere vršio je mnoge funkcije na državnom i lokalnom nivou kao u Demokratskoj stranci. Bio je član Nadzornog odbora Los Angeles Community College District (1969-1971), Državni sekretar Kalifornije (1971-1975), predsjednik Demokratske stranke Kalifornije (1989-1991), gradonačelnik grada Oakland (1999-2007) i glavni državni pravobranilac Kalifornije (2007-2011).

## Karijera
Nakon što je diplomirao pravo na Univerzitetu Yale, radio je kao pravnik za sudiju Vrhovnog suda Kalifornije Mathew Tobrinera. Nakon toga otišao je u Meksiko i Latinsku Ameriku na daljnje usavršavanje. Nakon povratka u Kaliforniju završio je pravosudni ispit iz drugog pokušaja. Na izborima za guvernera 1974. godine ubjedljivo je pobijedio republikanskog protivkandidata Houston I. Flournoya. Na mjestu guvernera je zamijenio dotadašnjeg guvernera Ronalda Reagana, koji će mnogo kasnije biti izabran za Predsjednika SAD.

## Reference
Kategorija:Američki političari
Kategorija:Biografije, San Francisco
Kategorija:Savezni guverneri u Sjedinjenim Američkim Državama
Kategorija:Rođeni 1938.
Beta-glukan

thumb|Dijagram pokazuje orijentaciju i lokaciju različitih beta-glukanskih veza.
[thumb|right|260px|Trodimenziona struktura [celuloza|celuloze, β-1,4 glukan.]]
**β-Glukani** (*beta-glukani*) su polisaharidi D-glukoznih monomera povezanih β-glikozidnim vezama. β-glukani su raznovrsna grupa molekula koja može da varira u pogledu molekulske mase, rastvorljivosti, viskoznosti, i trodimenzione konfiguracije. Oni se javljaju najčešće kao celuloza u biljkama, mekinje žitarica, ćelijski zidovi pekarskog kvasca, kao i u pojedinim gljivama i bakterijama. Neke forme beta-glukana su korisne u ljudskoj ishrani jer daju hrani teksturu, i kao suplementarna rastvorna vlakna. Oni mogu da budu problematični u procesima vrenja.

β-glukani izvedeni iz kvasca i medicinskih gljiva imaju sposobnost modulisanja imunskog sistema. Istraživanja su pokazala da nerastvoreni (1,3/1,6) β-glukan, ima veću biološku aktivnost od rastvorenog (1,3/1,4) β-glukana. Razlike u pogledu β-glukanskih veza i hemijske strukture su značajne za njegovu rastvorljivost, mod akcije, i sveukupnu biološku aktivnost.

## Reference
## Literatura
* Arthur O. Tzianabos *Polysaccharide Immunomodulators as Therapeutic Agents*, Harvard Medical School, Boston, USA - 2000

## Također pogledajte 
* Lentinan
* Polisaharid-K

## Vanjski linkovi
* 

Kategorija:Prehrambeni aditivi
Kategorija:Guma
Kategorija:Jestivi zgušnjivači
Kategorija:Polisaharidi
Kategorija:Ljekovite gljive
Sean Parnell

**Sean Parnell** (fon. *Šon Parnel*) američki je političar, poznat po tome što je bio deseti po redu guverner američke savezne države Aljaska. Izabran je na puni mandat na funkciju guvernera u novembru 2010. godine. Nakon što je prethodna guvernerka Sarah Palin dala ostavku, stupio je na dužnost guvernera Aljaske 26. jula 2009. godine. Nakon isteka mandata u novembru 2010. godine, ponovno je izabran na redovnim izborima na istu funkciju te tako postao prvi guverner Aljaske koji je izabran na redovnim izborima, a prije toga je vršio dužnost guvernera. Na mjestu guvernera naslijedio ga je Bill Walker.

## Reference 
Kategorija:Američki političari
Kategorija:Biografije, Hanford (Kalifornija)
Kategorija:Savezni guverneri u Sjedinjenim Američkim Državama
Kategorija:Rođeni 1962.
Kategorija:Živi ljudi
Tetija (mjesec)

**Tetija** ili **Tetis** (također *Saturn III*) je prirodni satelit planete Saturn. Unutrašnji pravilni satelit sa oko 1.066 kilometara u prečniku i orbitalnim periodom od 1.887802 dana.

Tetija je gotovo okrugla. Građena je od leda i stijena. Svi krateri su dobili ime po likovima iz Odiseje. Veliki krater je nazvan Odisej, po mitskom kralju. Tetija je preživjela ovaj sudar, što znači da je tada bila u tekućem stanju. Tetija je male gustoće. Tetijini pratioci su Kalipso i Telesto.

## Također pogledajte 
* 17 Tetis

## Vanjski linkovi 
* Astronomska sekcija Fizikalnog društva Split - Tetija, saturnov satelit

## Reference 
Kategorija:Saturnovi prirodni sateliti
Kategorija:Astronomski objekti otkriveni 1684.
Kategorija:Saturn
Kategorija:Sunčev sistem
Enkelad (mjesec)

**Enkelad** (*Enceladus*) je prirodni Saturnov satelit kojeg je 1789. otkrio astronom William Herschel. Ime je dobio po gigantu Enkeladu iz starogrčke mitologije. Ovaj satelit ima drugo ime **Saturn II**.

## Karakteristike 
Enkelad obilazi Saturn svakih 32 h 53 m 7 s,  ima prosječni prečnik od 498,9 km i masu od 8,6 kg. Prosječna gustoća Enkelada iznosi 1,3 g/cm3. Mjerenja obavljena od strane svemirske letjelice Cassini-Huygens ookazala su da je ovaj satelit napravljen većinom od leda, vode i možda male količine kamena i metala.

Početkom 2006. NASA-ina letjelica Cassini snimila je erupcije gejzira na površini, vjerovatno sastavljene i od tekuće vode.

## Bilješke 
## Reference 
## Dodatna literatura 

* 
* 
* 
* 
* 
* 
* 
* 
* 
* 
* 
* 
* Turtle, Elizabeth et al. Enceladus, Curiouser and Curiouser: Observations by Cassini's Imaging Science Subsystem. Cassini CHARM Telecon. 28 April 2005. (Adobe Acrobat file).
* 
* 

## Vanjski linkovi 
* Astronomska sekcija Fizikalnog društva Split - Encelad, Saturnov satelit
* NASA - letjelica Cassini snimila vodu na Enceladusu 

Kategorija:Saturnovi prirodni sateliti
Kategorija:Astronomski objekti otkriveni 1789.
Aldoza

[thumb|right|140px|[Fišerova projekcija D-gliceraldehida]]
**Aldoza** je monosaharid (jednostavni šećer) koji sadrži samo jednu aldehidnu (-CH=O) grupu po molekuli. Hemijska formula je:
*Cn(H2O)n. Najjednostavnija moguća aldoza je dioza glikolaldehid, koja sadrži samo dva atoma ugljika.

Zato što imaju bar jedan asimetrični ugljik, aldoze ispoljavaju stereoizomeriju. To znači da aldoza može da postoji u bilo D ili L formi Fišerove projekcije. Biološki sistemi su skloni da prepoznaju D-aldoze u većoj meri od L-aldoza.

Aldoza se razlukuje od ketoze po tome što je njena karbonilna grupa na kraju ugljikovog lanca umjesto u sredini. Zbog toga je moguće hemijski diferencirati ketoze i aldoze koristeći Seliwanoffov test.

Aldoza se može izomerizovati do ketona putem putem Lobri-de Bruin-van Akensteinove transformacije.

## Također pogledajte 
* Ugljikohidrati
* Ketoza
* Monosaharid

## Reference
Kategorija:Aldoze
Stjepan Vojislavljević

**Knez Stjepan Vojislavijević** je bio prvi poznati vladar Bosne i koji je vladao od 1084. pa do 1095. godine. Postavljen je od njegovog prvog rođaka Bodina, kralja Duklje. Bio je prvi vladar Bosne poznat imenom. Bosna, Hum i Raška nikada nisu integrisani u jednu cjelinu, te je svaka kneževina imala svoje plemstvo i institucije.

## Biografija 
Nakon što je Konstantin Bodin umro, kneževine su se odvojile od Duklje, a Vukan je postao najmoćniji srpski vladar, kao veliki knez. Nakon smrti Bodina (oko 1099.), jedan od pretendenata na prijestolje, Kočapar, pokušao je preuzeti vlast u Duklji, oslanjajući se na Vukana. Kako je Kočapar s te strane osjetio opasnost, sklonio se u Bosnu, gdje se oženio kćerkom "Bosanskog bana" između godine 1100–01, iako je ubrzo nakon toga umro dok se borio u Zahumlju. Ovaj Bosanski ban je najvjerovatnije bio Stjepan. Luccari i Orbini spominju Stjepanova sina i nasljednika Vukmira. Područje kojim je vladao Stjepan ne može se tačno znati, osim činjenice da je ime Bosne identificirano s područjem gornjeg i srednjeg sliva rijeke Bosne, što je uključivalo područja sarajevskog i visočkog polja. 

## Reference
## Izvori 
*
*
*
* 
* 

Navedeno je dio Stjepanovih potomaka. Knez Stjepan je umro 1101. godine.

## Vanjski linkovi 
Kategorija:Bosanski vladari
Kategorija:Vojislavljevići
John Hickenlooper

**John Wright Hickenlooper** (rođen 7. februara 1952.) američki je političar na funkciji guvernera američke savezne države Colorado počev od 11. januara 2011. godine. Član je Demokratske stranke, a prije funkcije guvernera obavljao je dužnost gradonačelnika grada Denvera od 2003. do 2011. godine.

## Rani život 
Rođen je u porodici iz srednje klase u predgrađu Philadelphije. Otac mu je rano umro, pa ga je odgajala majka. Pohađao je Univerzitet Wesleyan gdje je diplomirao engleski jezik i književnost a magistarsku titulu je dobio 1980. godine iz područja geologije.

## Karijera 
Izabran je za gradonačelnika grada Denvera u julu 2003. godine. Prvi zadaci kao gradonačelnika bili su uravnoteženje gradskog budžeta i izmjena kadrovske organizacije gradske uprave. Na izborima za gradsku upravu 2007. godine ponovno je izabran za gradonačelnika sa 87% glasova. Magazin Time ga je 2005. godine imenovao kao jedan od pet najperspektivnijih gradonačelnika velikih američkih gradova.

Iako je imao namjere da uđe u Senat SAD 2008. godine, tadašnji guverner Colorada Bill Ritter ga nije predložio te je umjesto njega na senatorsko mjesto imenovao Micheal Benneta. Na izborima za guvernera Colorada održanim u novembru 2010. osvojio je 912.005 glasova odnosno preko 50% što  je bilo dovoljno da bude izabran za novog guvernera. Položio je guvernersku zakletvu 11. januara 2011. godine kao 42. po redu guverner Colorada.

## Reference
Kategorija:Američki političari
Kategorija:Biografije, Narberth (Pennsylvania)
Kategorija:Savezni guverneri u Sjedinjenim Američkim Državama
Kategorija:Rođeni 1952.
Proširena matrica

U linearnoj algebri, **proširena matrica** je matrica dobivena dodavanjem kolona dvije date matrice, obično iz razloga izvršenja istih elementarnih operacija na svakoj od datih matrica.

Date su matrice *A* i *B*, gdje je

A =
  \begin{bmatrix}
    1 & 3 & 2 \\
    2 & 0 & 1 \\
    5 & 2 & 2
  \end{bmatrix}
, \quad
B =
  \begin{bmatrix}
    4 \\
    3 \\
    1
  \end{bmatrix},

pa je proširena matrica (*A*|*B*) napisana kao

(A|B)=
  \left[\begin{array}{ccc|c}
    1 & 3 & 2 & 4 \\
    2 & 0 & 1 & 3 \\
    5 & 2 & 2 & 1
  \end{array}\right].

Proširena matrica se također može koristiti da se pronađe inverzna matrica kombinacijom proširene i jedinične matrice.

## Primjeri 
### Inverzna matrica
Neka *C* bude kvadratna matrica 2×2 
:
C = 
  \begin{bmatrix}
    1 & 3 \\
    -5 & 0
  \end{bmatrix}.

Da bi našli inverz od C pravimo (*C*|*I*) gdje je I jedinična matrica 2×2. Zatim se reducira dio (*C*|*I*) oji odgovara *C* do jedinične matrice korištenjem elementarnih operacija sa redovima na (*C*|*I*).

:
(C|I) = 
  \left[\begin{array}{cc|cc}
    1 & 3 & 1 & 0\\
    -5 & 0 & 0 & 1
  \end{array}\right]

:
(I|C^{-1}) = 
  \left[\begin{array}{cc|cc}
    1 & 0 & 0 & -\frac{1}{5} \\
    0 & 1 & \frac{1}{3} & \frac{1}{15}
  \end{array}\right]
,

gdje je desni dio inverz od originalne matrice.

### Postojanje i broj rješenja
Zamislimo sistem jednačina

:*x* + *y* + 2*z* = 3
:*x* + *y* + *z* = 1
:2*x* + 2*y* + 2*z* = 2.

Koeficijent matrice je

:
A = 
  \begin{bmatrix}
    1 & 1 & 2 \\
    1 & 1 & 1 \\
    2 & 2 & 2 \\
  \end{bmatrix},

dok proširena matrica glasi

:
(A|B) = 
  \left[\begin{array}{ccc|c}
    1 & 1 & 2 & 3\\
    1 & 1 & 1 & 1 \\
    2 & 2 & 2 & 2
  \end{array}\right].

Pošto obje imaju isti rang, koji iznosi 2, postoji najmanje jedno rješenje; pošto je njihov rang manji od broja nepoznatih, kojih ima tri, postoji beskonačan broj rješenja.

U suprotnosti, zamislimo sistem

:*x* + *y* + 2*z* = 3
:*x* + *y* + *z* = 1
:2*x* + 2*y* + 2*z* = 5.

Koeficijent matrice je

:
A = 
  \begin{bmatrix}
    1 & 1 & 2 \\
    1 & 1 & 1 \\
    2 & 2 & 2 \\
  \end{bmatrix},

dok proširena matrica glasi

:
(A|B) = 
  \left[\begin{array}{ccc|c}
    1 & 1 & 2 & 3\\
    1 & 1 & 1 & 1 \\
    2 & 2 & 2 & 5
  \end{array}\right].

U ovom primjeru, matrica koeficijenata ima rang 2, dok proširena matrica ima rang 3; tako da ovaj sistem jednačina nema rješenja.

## Reference
* Marvin Marcus and Henryk Minc, *A survey of matrix theory and matrix inequalities*, Dover Publications, 1992, .  Stranica 31.

Kategorija:Matrice
Kategorija:Polinomi
Popis stanovništva u Hrvatskoj 2011 (Hum na Sutli)

**Popis stanovništva u Hrvatskoj 2011. godine** proveden je od 1. do 28. aprila 2011, prema stanju na dan 31. marta. Popis je proveden na temelju *Zakona o Popisu stanovništva, kućanstava i stanova u Republici Hrvatskoj 2011. godine* (Narodne novine, broj 92/10).
Općina Hum na Sutli je po Popisu stanovništva 2011. godine na površini od 37&nbsp;km2 imala 5.060 stanovnika, što predstavlja 3,81% od ukupnog broja stanovnika Krapinsko-zagorske županije, odnosno  0,11% od ukupnog broja stanovnika Hrvatske. Gustoća naseljenosti u Humu na Sutli je 137 stanovnika/km2.
## Rezultati 
### Nacionalna pripadnost
### Maternji jezik 
### Religijska pripadnost
## Reference 
## Vanjski linkovi
* Državni zavod za statistiku Republike Hrvatske

Hum na Sutli
Kategorija:Hum na Sutli
Velika nagrada Njemačke 2013.

Njemački Grand Prix 2013 (službeno poznat kao *Formula 1 Großer Preis Santander von Deutschland 2013*) je trka automobila Formule 1. Trka je održana 7. jula 2013. na stazi  * Nürburgring* u Nürburgu, Njemačka. Ovo je bila deveta utrka u sezoni 2013, i ujedno 74-ta utrka Velike nagrade Njemačke. Pobjednik je bio Sebastian Vettel iz Red Bull Racing-Renault tima.

## Rezultati treninga (Petak) 
### Prvi trening  
### Drugi trening  
## Rezultati treninga (Subota) 
### Treći trening  
### Kvalifikacije 
: Charles Pic - 5 mjesta grid kazna - Zamjena Mjenjač.

## Utrka (Nedjelja) 
## Vanjski linkovi 
* http://www.formula1.com/races/in_detail/germany_902/circuit_diagram.html 
* formula1.com – Rezultati prvog treninga 
* formula1.com – Rezultati drugog treninga 
* formula1.com – Rezultati trećeg treninga 
* formula1.com – Rezultati kvalifikacija 

Njemacka
Kategorija:2013. u Njemačkoj
2013
AC ChievoVerona

**Associazione Calcio Chievo-Verona** (poznatiji kao **ChievoVerona** ili samo **Chievo**), je italijanski nogometni klub iz Verone. Takmiči se u Serie A, najvišem rangu italijanskog nogometa.

## Historija 
Klub je osnovan 1929. godine od male grupe nogometnih entuzijasta iz četvrti Chievo, u Veroni. U početku, klub se nije odmah priključio Italijanskoj nogometnoj federaciji, ali su igrali neke amaterske turnire i prijateljske utakmice pod imenom *OND Chievo*, koje je nametnuo fašistički režim. Zvanični debi klub je imao 8. novembra 1931. godine. U to vrijeme klupske boje su bile bijela i plava. Zbog ekonomskih problema, klub je ugašen u periodu od 1936-1948. godine.

Nakon Drugog svjetskog rata, tim je registrovan u regionalnu ligu *Seconda Divisione*, najniži rang italijanskog nogometa. 1957. se tim preselio na teren *Carlantonio Bottagisio* gdje su igrali do 1986. godine. 1959., nakon rekonstrukcije nogometnih liga, Chievo je igrao u *Seconda Categoria*, regionalnoj ligi koja je bila jedan rang iznad najnižeg ranga nogometa u Italiji. Te godine, Chievo je promijenio ime u *Cardi Chievo*, zbog novog sponzora i brzo je napredovao u *Prima Categoria*, iz koje je ispao 1962. godine.

1964. godine, *Luigi Campedelli*, poduzetnik i i vlasnik kompanije Paluani, je postao novi predsjednik kluba. Pod njegovim vodstvom, Chievo se polahko počeo peti kroz Italijansku nogometnu piramidu, a do *Serie D* su došli nakon sezone 1974/75. Pod imenom *Paluani Chievo*, tim je došao do Serie C2 1986. godine. Zbog toga se tim morao preseliti na Stadio Marcantonio Bentegodi, najveći stadion u Veroni. U Serie C1 su ušli 1989. godine, a godinu potom su promijenili ime u ono koje nose i danas *AC Chievo Verona*.

1992. godine predsjednik *Luigi Campedelli* je preminuo od srčanog udara, a njegov sin *Luca Campedelli* je sa samo 23. godine postao najmlađi predsjednik nekog italijanskog nogometnog kluba ikada. Novi trener je bio Alberto Malesani s kojim je tim ekspresno došao do Serie B u kojoj je njihov rival Hellas Verona već igrao. 1997. je Malesani potpisao za Fiorentinu, a novi trener je bio *Silvio Baldini*. Iduće sezone kormilo je preuzeo *Domenico Caso*, koji je postao prvi trener kojeg je Campadelli otpustio. 2001. godine Luigi Delneri je odveo Chievo do trećeg mjesta u Serie B, što je značilo promociju u Serie A, najveći rang italijanskog nogometa u kojem se nalaze i danas.

## Uspjesi 
***Serie B:**
****Datoteka:Cup Winner.png (1):** 2007/08.
***Serie C1:**
****Datoteka:Cup Winner.png (1):** 1993/94.
***Serie C2:**
****Datoteka:Cup Winner.png (1):** 1988/89.

## Igrači 
*Posljednja izmjena: 3. septembar 2018.*

(C)

## Reference
## Vanjski linkovi 
* 
* ChievoVerona na UEFA.com
* ChievoVerona  na FIFA.com
* ChievoVerona  na legaseriea.it

*
ChievoVerona
ChievoVerona
Mariner 10

mini|desno|Svemirska letjelica Mariner 10

**Mariner 10** američka svemirska letjelica iz programa Mariner, lansirana 3. novembra 1973. prema Merkuru i Veneri. Mariner 10 je lansirana dvije godine poslje Mariner 9, i ova letjelica je zadnja u programu Mariner jer su letjelica Mariner 11 i Mariner 12 bile preimenovane u Voyager 1 i Voyager 2. Letjelica Mariner 10 je bila prva letjelica koja je koristila principe gravitacijske praćke, koristeći gravitacijsku silu planeta Venere za ispomoć u dostizanju orbite planeta Merkur. Mariner 10 je također koristila pritisak sunčevog zračenja na sunčevim panelima i velikoj paraboličnoj anteni da bi se promijenila visina orbite letjelice. 

## Istraživanja 
Mariner 10 je jedina letjelica do 2008. godine koja je uspjela fotografirati polovinu površine Merkura, sa oko 2800 slika. Svojim prolaskom pokraj Merkura, Mariner 10 je otkrio mnogo pojedinosti, pošto Merkur nije moguće promatrati sa teleskopom zbog blizine Sunca; otkriveno je da Merkur ima slabašnu atmosferu koja se sastoji većinom od helija, te planetarno magnestko polje, te da je jezgra planete bogata željezom.

## Reference 
## Vanjski linkovi 
* *The Voyage of Mariner 10: Mission to Venus and Mercury* (NASA SP-424) 1978  Cijelovita knjiga o letjelici Mariner 10 sa slikama, dijagramima, u javnoj domeni

* *Putovanje Marinera 10: Misija na Veneru i Merkur* (NASA SP-424) 1978 Cijela knjiga o *Marineru 10*, sa svim slikama i dijagramima, dostupna je online. Pomaknite se prema dolje da biste kliknuli na link "Sadržaj". PDF verzija
* *Mariner 10*, NASA-ina misija Venera/Merkur 1973–75
* Arhiva slika *Marinera 10*
* Bilteni misije *Mariner 10*
* Profil misije *Mariner 10* od NASA-ino istraživanje Sunčevog sistema
* Kalibrirane slike iz misije *Mariner 10* na Merkur i Veneru
* Glavni unos u katalogu za *Mariner 10*  u Nacionalnom centru za podatke o svemirskoj nauci
* Boeing: Historija – Proizvodi – Svemirska letjelica Boeing *Mariner 10*

Kategorija:Svemirske letjelice
Kategorija:Merkur
Kategorija:Venera
Leblebija

thumb|*Cicer arietinum noir*

**Leblebija** ili **Slanutak** (lat. *Cicer arietinum*) – biljna vrsta iz porodice mahunarki (lat. *Fabaceae*). Slanutak je i povrtlarska kultura.

## Opis 
Slanutak je mahunasta, bjelančevinasta biljka i visokovrijedna namirnica za ljudsku prehranu. Sjeme je slično sjemenu soje ili sušenom zrnu graška, svijetlosmeđe je boje, a koristi se kao varivo ili kao dodatak ostalom povrću za pripremanje jela. Nezrelo sjeme ljušti se iz mahuna i priprema kao mladi grah ili grašak. U nekim zemljama slanutak se melje u brašno i od njega se peku peciva ili se u određenom omjeru (10 do 20%) miješa s pšeničnim brašnom i peče kruh. Najpopularniji orijentalni specijalitet od slanutka su popečene sjemenke, koje se grickaju kao kokice ili sjemenke bundeve i suncokreta.

## Sastav i hranjiva vrijednost 
Biohemijski sastav slanutka sličan je ostalim mahunarkama. Osušeno zrno sadrži 17,4 do 23,3 posto bjelančevina, 53,5 do 63,6 posto ugljikohidrata, 4,1 do 5,5 posto biljnog ulja, 3,3 do 5,5 posto celuloze i 3,2 - 3,4 posto mineralnih tvari.

Mlade mahune slanutka nisu preporučljive za jelo, jer vegetativna masa (stabljika, lišće, pa prema tome i mahuna) ima visok sadržaj jabučne i oksalne kiseline, što može izazvati ozbiljne poremećaje u organizmu.

Slanutak je vrlo dobar izvor željeza, čak i kuhan slanutak sadrži dvostruko više željeza od jednake količine mesa. Količina kalcija također je visoka i udružena je s bjelančevinama koje povećavaju njegovu apsorpciju. Ako je u obroku zastupljena i žitarica, takav obrok ima potpuni sastav potrebnih aminokiselina. Ima nizak glihemijski indeks.

Novija istraživanja koja su obuhvatila 19 različitih kultivara slanutka uzgajanih u stakleniku, pokazala su da je i lišće slanutka isto tako vrijedno pažnje, jer sadrži osim vitamina i značajnu količinu nekih minerala, pa tako može parirati kupusu i špinatu. Sadržaj kalcija, magnezija i kalija u lišću slanutka veći je nego u špinatu i kupusu dok je sadržaj željeza, cinka i bakra približno jednak.

Rezultati ovog istraživanja mogli bi imati veliku važnost za zemlje gdje se slanutak i uzgaja, a to su prije svega Indija, Bliski istok i Srednja Evropa.

File:Cicer arietinum 003.JPG
File:Chickpea pods.jpg
File:Cicer arietinum20100417 08.jpg

## Vanjski linkovi 
* Leblebija  na ipga.co.in

Kategorija:Fabaceae
Kategorija:Povrće
Hugo Campagnaro

**Hugo Armando Campagnaro** jest argentinski nogometaš koji igra na poziciji odbrambenog igrača za klub iz Serie A, Internazionale. Poznat je kao jako pouzdan igrač u odbrambenom redu.

## Karijera 
Karijeru je započeo u **Club Deprotivo Morón**, koji je tada bio učesnik druge i treće divizije u Argentine. 2002. je potpisao ugovor sa **Piacenzom** koja je tada igrala u *Seriji A*.

U ljeto 2007. je prešao u ekipu Sampdorije koja se tada pripremala za UEFA Intertoto Kup. Campagnaro je tada vrijedio 1,55 miliona eura. Dana 9. jula 2009. je potpisao četverogodišnji ugovor za Napoli, a cijena transfera je iznosila 7 miliona eura.

U januaru 2013. se špekulisalo da će po isteku ugovora sa Napolijem Campagnaro preći u Internazionale bez obeštećenja. Transfer je postao zvaničan nakon početka ljetnog transfer-roka, a 6. jula je to objavljeno i na web-stranici Intera.

## Lični život 
Dana 9. juna 2011. je bio učesnik ozbiljne saobraćajne nesreće u rodnoj Cordobi, u Argentini, u kojoj je tragično stradao jedan putnik u njegovom autu.

## Trofeji 
*  **Kup Italije: ** 
:Napoli: 2011-2012

## Reference 
## Vanjski linkovi 
* Profil na UEFA.com
* Statistika na AIC Football
* Profil na Transfermarkt.it
* Profil na WF 
* Profil na SW
* Profil na FootballDatabase

Kategorija:Rođeni 1980.
Kategorija:Živi ljudi
Kategorija:Biografije, Córdoba
Kategorija:Argentinski nogometaši
Kategorija:Argentinski nogometni treneri
Kategorija:Nogometaši Inter Milana
Kategorija:Nogometaši Sampdorije
Kategorija:Nogometaši Pescare
Kategorija:Igrači na Svjetskom prvenstvu u nogometu 2014.
Kategorija:Nogometaši Napolija
Plemkinja Vukoslava

**Plemkinja Vukoslava ** ( poslije  1357. - poslije 1394. ) je bila bosanska plemkinja porijeklom iz župe Sana.
## Život 
Plemkinja Vukoslava je plemkinja koja je bila kći siromašnog plemića , što znači da je bila porijeklom iz sitne porodice feudalaca .Ime njenih roditelja nije poznato .Rođena je u župi Sana, poslije 1357. godine .Vukoslava se na sceni pojavila već u 1371. godine kao dvorjanka majke bosanskog kralja Tvrtka , Jelne Eufrosine.Po Mravo Obrinju Vukoslava je već oko 1373. godine postala jedna od mnogobrojnih ljubavnica Tvrtka I Velikog .Već 1378. godine podarila mu je sina .Neki misle da je taj sin bio  Stjepan Ostoja , a po nekima Tvrtko II.Po Marvu Obriniju , Vukoslava je bila majka Stjepana Ostoje , što većina i misli .Vukoslava je umrla poslije 1394. godine.

## Reference 
## Vanjski linkovi 
Kategorija:Supružnici bosanskih vladara
Kategorija:Kotromanići
Ladislav II, kralj Ugarske

**Ladislav II** (; ; 1131 – 14. januar 1163) bio je kralj Ugarske od 1162. do 1163, nakon što je uzurpirao krunu od svog nećaka Stjepana III. Dobio je titulu bana Bosne od svog oca, ugarskog kralja Bele II u šestoj godini, ali nikada nije vladao Bosnom. Umjesto toga, 1160. se zajedno sa mlađim bratom Stjepanom nastanio u Konstantinopolju, ali su se obojica vratili u Ugarsku nakon smrti njihovog starijeg brata Gejze II 1162. godine. Njihov povratak je podržao bizantijski car Manuel I Komnen u namjeri da proširi svoj suverenitet preko Ugarske. U početku je car planirao da pomogne njegovom mlađem bratu Stjepanu da se domogne prijestolja, ali su ugarski baroni jedino prihvatali Ladislava kao kralja Ugarske. Njegov kasniji pristalica, Lukas, nadbiskup Esztergoma, je odbio okruniti Ladislava i ekskomunicirao ga, pa ga je okrunio Miko, nadbiskup Kalocsa, u julu 1162.

## Rani život 
Ladislav je rođen 1131. kao drugi sin ugarskog kralja Bele II i njegove supruge Jelene Vukanović. Kada je njegov otac 1136. zauzeo Bosnu, imenovao je svog sina Ladislava banom Bosne na skupštini prelata i barona u Estergomu. Međutim, Ladislav nikada nije lično vladao Bosnom jer je imenovao bana koji je rukovodio i upravljao ovom teritorijom. Nakon očeve smrti 1141, ugarsko prijestolje je naslijedio njegov najstariji brat Gejza II. Budući da je bio maloljetan, upravu nad državom su preuzeli njegova majka Jelena i njegov stric Beloš. Kako se nije znalo tačno da li kralja nasljeđuje najstariji član dinastije ili najstariji sin, došlo je do sukoba unutar dinastije kada je Gejza II za suvladara postavio svog najstarijeg sina Stjepana. Pošto su se Ladislav i njegov mlađi brat Stjepan smatrali zakinutima, potražili su utočište u Svetom rimskom carstvu, odakle su pobjegli u Konstantinopolj.

## Brak i potomstvo 
Ladislav je bio oženjen poljskom kneginjom Juditom Pjast s kojom je imao kćer Mariju.

## Reference 
### Izvori 
#### Primarni izvori 
**Deeds of John and Manuel Comnenus by John Kinnamos* (Translated by Charles M. Brand) (1976). Columbia University Press. .
**O City of Byzantium, Annals of Niketas Choniatēs* (Translated by Harry J. Magoulias) (1984). Wayne State University Press. .
**The Hungarian Illuminated Chronicle:* Chronica de Gestis Hungarorum (Edited by Dezső Dercsényi) (1970). Corvina, Taplinger Publishing. .

#### Sekundarni izvori 
*
*
*
*
*
*
*

Kategorija:Rođeni 1131.
Kategorija:Umrli 1163.
Kategorija:Bosanski banovi
Kategorija:Arpadovići
Kategorija:Ugarski vladari
Kategorija:Historija Mađarske
Kategorija:Hrvatski vladari
Danny Mekić

**Danny Mekić** (Amsterdam, 12. januar 1987. godine) je holandski poduzetnik bosanskohercegovačkog porijekla, osnivač i izvršni direktor konsultantske agencije za tehnologiju i inovacije, te predavač o tehnološkom razvoju i etičkim/pravnim aspektima, kao što su privatnost, kao i o preduzetničkim i edukacionim politikama u Holandiji. Također, redovno predaje na TEDx seminarima.

## Biografija 
2002. godine, u petnaestoj godini, Mekić je osnovao svoju prvu kompaniju. Nakon dvije godine, odustao je od srednje škole kako bi se u potpunosti posvetio svojim poslovima. Međutim, primljen je na Univerzitet u Amsterdamu 2007. godine, gdje je počeo počasni studij sudske prakse, sa odabranim kursevima iz psihologije i ekonomije. 2008. godine postao je predsjedavajući Fakultetskog studentskog odbora. Mekić je jedan od najtraženijih predavača na temu tehnologije i inovacija.

## Karijera
U junu 2009. godine, Mekić je proglašen kao "najuspješniji mladi poduzetnik u Holandiji" od strane poduzetničkog magazina "Sprout", te je nagrađen od strane dva vodeća magazina u Holandiji "Quote" i "Elsevier".

U septembru 2010. godine, Mekić je bio imenovan u savjetodavni odbor holandskog Ministarstva obrazovanja, kulture i nauke, te u Ministarstvo ekonomskih poslova, kako bi stimulisao poduzetništvo u obrazovnom sistemu. 2011. godine osnovao je NewTeam, međunarodnu konsultantsku agenciju koja je fokusirana na strategijske konsultacije velikih organizacija o tehnologiji, medijima i komunikacijama, te je specijalizovana u ometajuće inovacije i nove poslovne modele. On je predavač na pravnim, ekonomskim i tehničkim fakultetima na nekoliko univerziteta.

## Također pogledajte
* Poduzetništvo

## Reference 
## Vanjski linkovi
* TEDxSaxion internet prezentacija

Kategorija:Živi ljudi
Kategorija:Rođeni 1987.
Kategorija:Poslovni ljudi
Kategorija:Biografije, Amsterdam
TED (konferencija)

mini|TED logo
**TED** (eng. **Technology, Entertainment, Design**; bos. Tehnologija, Zabava, Dizajn) je globalni skup konferencija u vlasništvu privatne neprofitne fondacije "Sapling Foundation".

**TED Conferences, LLC**) je američko-kanadska neprofitna Osnovali su ga Richard Saul Wurman i Harry Marks u februaru 1984. kao tehnološku konferenciju, na kojoj je Mickey Schulhof dao demo kompakt diska koji je izumljen u oktobru 1982. Njegova glavna konferencija održava se svake godine od 1990. Pokriva gotovo sve teme – od nauke preko poslovanja do globalnih problema – na više od 100 jezika.

## TEDx
2009. godine TED je počeo sa izdavanjem licenci trećim licima za organizovanje nezavisnih događaja sličnih TED-u u zemljama širom svijeta.

## Također pogledajte
* Spisak edukacionih video internet stranica
* Spisak TED predavača

## Reference 
## Vanjski linkovi 
* 
**Financial Times*. "Conference of cool".
* *Guardian*. *TED – the ultimate forum for blue-sky thinking*
Popis stanovništva u Hrvatskoj 2011 (Sveti Đurđ)

**Popis stanovništva u Hrvatskoj 2011. godine** proveden je od 1. do 28. aprila 2011, prema stanju na dan 31. marta. Popis je proveden na temelju *Zakona o Popisu stanovništva, kućanstava i stanova u Republici Hrvatskoj 2011. godine* (Narodne novine, broj 92/10).
Općina Sveti Đurđ je po Popisu stanovništva 2011. godine na površini od - km2 imala 3.804 stanovnika, što predstavlja 2,16% od ukupnog broja stanovnika Varaždinska županije, odnosno  0,09 % od ukupnog broja stanovnika Hrvatske. Gustoća naseljenosti u Svetom Đurđu je - stanovnika/km2.
## Rezultati 
### Nacionalna pripadnost
### Maternji jezik 
### Religijska pripadnost
## Reference 
## Vanjski linkovi
* Državni zavod za statistiku Republike Hrvatske

Sveti Đurđ
Kategorija:Sveti Đurđ (Hrvatska)
Mauro Icardi

**Mauro Emanuel Icardi Rivero** argentinski je nogometaš koji igra na poziciji napadača  za milanski Inter.

## Klupska karijera
Icardi je rođen u Rosariju, ali se sa samo 6 godina s porodicom preselio u Španiju. Nogometnu karijeru je započeo u niželigaškom **Vecindariju** u čijim je omladinskim selekcijama postigao preko 500 pogodaka. Godine 2008. primijetili su ga skauti Barcelone i Real Madrida, a zanimanje su pokazali i Valencia, Sevilla, Espanyol, Deprotivo La Coruña, kao i engleski Liverpool i Arsenal.

Katalonski klub ipak je bio najprivlačniji i Icardi je potpisao ugovor do 2013.

### Barcelona
Icardi se priključio Barceloni početkom sezone 2008/09 i bio je dio U-17 tima. U ekipu do 19 godina je prekomandovan godinu dana kasnije prije nego je otišao na posudbu u Italijanski klub Sampdoriju u januaru 2011.

### Sampdoria
11. januara 2011. Sampdoria je potvrdila da je Icardi potpisao za klub na posudbu do kraja sezone. Nakon uspješnih pola godine u Sampdoriji za čiji je omladinski tim postigao 13 golova u 19 mečeva, tim iz Genove kupio ga je za 400.000 eura u julu 2011. Potpisao je ugovor na 3 godine.

12. maja 2012. debitirao je protiv Juve Stabije, nakon što je ušao s klupe zamijenivši Brunu Fornarolija u 75. minuti. Deset minuta kasnije postigao je svoj prvi profesionalni gol, a Sampdoria je dobila tu utakmicu 2-1.

6. januara 2013. postigao je 2 gola protiv Juventusa u pobjedi 2-1 na gostujućem stadionu.. 27. januara 2013. postigao je čak 4 gola u pobjedi Sampdorije nad Pescarom od 6-0.

### Inter Milano 
Krajem aprila 2013. direktor Intera potvrdio je da će početkom ljetnog prelaznog roka Icardi postati novi igrač milanskog tima. Tu informaciju je kasnije potvrdila i uprava Sampdorije.

## Privatni život
Oženjen je argentinskom starletom Wandom Narom. Nara je bila udata za Icardijevog bivšeg saigrača u Sampdoriji, Maxija Lopeza, ali se par razveo nakon što je otkrivena njena veza s Icardijem u decembru 2013. Nara i Icardi vjenčali su se u maju 2014, nedugo nakon završetka razvodne procedure u Buenos Airesu. Tokom aprila 2014. prije meča Intera i Sampdorije Lopez se odbio rukovati s Icardijem, pa su mediji tu utakmicu prozvali "Wanda derby". Icardi je postigao dva gola, a Inter je pobijedio 4-0.

## Reference 
## Vanjski linkovi 
* Zvanični sajt
* Profil na Topforwardu
* Profil na ZeroZerou
* Profil na TransferMarktu

Kategorija:Rođeni 1993.
Kategorija:Živi ljudi
Kategorija:Biografije, Rosario
Kategorija:Argentinski nogometaši
Kategorija:Nogometaši Sampdorije
Kategorija:Nogometaši Inter Milana
Kategorija:Nogometaši PSG-a
Kategorija:Nogometaši Galatasaraya
Kategorija:Nogometaši Barcelone
Aeroflot

mini|desno|Boing 777-200ER u vlasništvu Aeroflota

**DD "Aeroflot - Ruske Aviolinije"** (rus. *Аэрофлот — российские авиалинии*) jest najveća aviokompanija u Rusiji. Sjedište kompanije je u Moskvi.

Datum osnivanja civilnog zrakoplovstva i Aeroflota u SSSR-u je 9. februar 1923. "Aeroflot" je član International Air Transport Association (IATA).

Baza Aeroflota je moskovski Međunarodni aerodrom Šeremetjevo.

Godine 2000, "Aeroflot" je pozvao grupu britanskih konsultanata da provedu "rebranding" - promjenu imidža kompanije.
Kompanija je odlučila da zadrži stari logo sa srpom i čekićem. Javili su se mnogi kritičari tog poteza, zbog mogućeg negodovanja putnika sa zapada, međutim praksa je pokazala da su kritike bile bez osnova.

## Reference 
Kategorija:Avijacija
Kategorija:Avionske kompanije
Međunarodni aerodrom Tolmačovo

**Međunarodni aerodrom Tolmačovo** (rus. *Международный аэропорт Толмачёво*) je aerodrom u mjestu Tolmačovo i 17 kilometara je udaljeno od grada Novosibirsk.

Jedini je aerodrom u Novosibirsku. Aerodrom je regionalno čvorište luka i međunarodnog zračnog prometa. Aerodrom služi kao baza, aviokompanije S7 Airlines, a također je i dodatno čvorište aviokompanije Nordstar Airlines.

Prema rezultatima 2011 godine ovaj aerodrom je šesti po prometu u putničkom saobraćaju u Ruskoj Federaciji.

Kategorija:Aerodromi u Rusiji
S7 Airlines

**S7 Airlines** treća je po veličini aviokompanija u Rusiji. Sjedište se nalazi na Međunarodnom aerodromu "Tolmačovo", sa regionalnim čvorištima u Irkutsku i Moskvi. Ulazi u grupu ruskih avioprevoznika S7 Group, i član je globalne avionske alijanse OneWorld.

## Reference 
## Vanjski linkovi 
Kategorija:Avijacija
Kategorija:Avionske kompanije
Međunarodni aerodrom Domodjedovo

**Međunarodni aerodrom Domodjedovo** jedan je od šest osnovnih aerodroma u Moskvi i Moskovskoj oblasti. Po rezultatima 2012 godine aerodrom Domodjedovo je najprometniji ruski putnički aerodrom i spada u dvadeset najprometnijih aerodroma u Evropi. Smješten je na prostoru moskovske opštine Domodjedovo, 45 kilometara jugoistočno od centra Moskve. Učešće u ukupnom obimu putničkog avionskog saobraćaja Moskve je 46%. Letove iz međunarodnog aerodroma Domodjedovo obavljaju 82 aviokompanije na 247 destinacija širom svijeta.

## Također pogledajte 
* Međunarodni aerodrom Šeremetjevo
* Međunarodni aerodrom Vnukovo

Kategorija:Aerodromi u Rusiji
Kategorija:Moskva
Ribnik (čvor)

**Bosna i Hercegovina**:

* Ribnik, općina u sjeverozapadnoj Bosni

**Hrvatska**:

* Ribnik (Hrvatska), naselje i općina u Karlovačkoj županiji 
* Lički Ribnik, naselje grada Gospića, Ličko-senjska županija

**Srbija**:

* Ribnik (Jagodina), naselje grada Jagodine, Pomoravski okrug
* Ribnik (Vitina), naselje u općini Vitina, Kosovskopomoravski okrug

## Također pogledajte
* Donji Ribnik (čvor)
* Gornji Ribnik (čvor)
Carska krunica

**Carska krunica** ili *carska kruna* (lat. *Fritillaria imperialis*) je biljka sa podzemnim stablom u obliku lukovice. Vodi porijeklo iz zapadnog dijela Himalaja. Nadzemno stablo je visoko 60-100 cm, a na njemu se nalaze naspramni, linearni listovi, skupljeni u gust čuperak na vrhu stabljike. Cvjetovi su zvonasti, žuti, narandžasti ili crveni i dosta neprijatnog mirisa. Otvaraju se u periodu između aprila i maja.
## Uzgoj 
Carska krunica se razmnožava lukovicama koje se sade u periodu od augusta do septembra, na dubini od 15 do 20&nbsp;cm i rastojanju od 25 do 30&nbsp;cm. U bašti je treba saditi na jakoj svjetlosti, a može i u umjerenoj hladovini. Umjereno je zalivati. 
Lukovice se ne vade svake godine iz zemlje, već svake treće. Stoga ih je neophodno preko zime zaštititi pokrivanjem slamom ili suhim lišćem. Lukovice se vade iz zemlje tek nakon što se nadzemno stablo osuši. Nakon cvjetanja, ako se želi da biljka cvjeta i iduće godine, ne smije se odrezati lišće, već ga treba ostaviti da samo požuti i uvene. Pošto se izvade iz zemlje, lukovice treba očistiti i čuvati u vlažnom pijesku. 
Sadi se u manjim grupama, ili pojedinačno na travnjacima ili u kombinaciji sa božurom i tulipanima.

## Reference 
## Vanjski linkovi 
* http://www.theplantlist.org/tpl1.1/record/kew-306669
* https://www.rhs.org.uk/plants/7383/fritillaria-imperialis/details

Kategorija:Liliales
Kategorija:Baštenske biljke
Amarilis

**Amarilis** (lat. *Amaryllis nittata*) je lukovičasta biljka porijeklom iz Južne Amerike. Listovi su dugi 40-50 cm, glatki, tamnozeleni. Cvjetovi su krupni, ljekvasti, široko otvoreni, nalaze se na vrhu (2-4) veoma čvrste cvjetne stabljike, duge 60-70 cm. Boja cvjetova može biti crvena, krem, bijela ili dvobojna - prugasta. Biljka cvjeta samo jedanput godišnje.

## Uzgoj 
Razmnožava se sjemenom i lukovicama. Ako se razmnožava sjemenom, sjetvu treba vršiti odmah po njegovom sazrijevanju. Sjetva se vrši u drvenim sanducima koji su napunjeni mješavinom listovke, baštenske zemlje i pijeska. Posijano sjeme se drži na toplom mjestu (18-20°). Nakon dvije sedmice sjeme niče i kada se razviju prva dva lista treba izvršiti rasađivanje, staviti ih na polusjenovito mjesto, umjereno zalivati i držati u prostorijama sa temperaturom 12°. Od sjetve sjemena do dobijanja biljke u cvijetu prođe period od 3 do 5 godina. Najčešći način razmnožavanja amarilisa je bočnim lukovicama, kao i dijeljenjem starih lukovica.

Cvjetanje amarilisa zavisi od vremena kada je lukovica počela da se forsira. Najbolje vrijeme je kraj novembra, da bi biljka cvjetala krajem januara. Lukovica (samo jedna) se sadi u saksiju koja mora biti toliko velika da lukovica ne dodiruje njene zidove. Sadi se u mješavinu lisnjače, stajskog đubriva i pijeska, tako da 1/3 lukovice bude pokrivena zemljom. Ovako pripremljenu saksiju treba staviti na toplo i zasjenčeno mjesto, sa ujednačenom temperaturom (18-23°) u trajanju od 3 sedmice. U prvoj sedmici nakon sadnje biljku ne treba zalivati. Nakon 7 do 10 dana, kada izbiju izbojci dužine oko 8 cm, treba početi sa intenzivnijim zalivanjem (svaki drugi dan) i redovnim prihranjivanjem. Za vrijeme cvjetanja zalivati svakog dana. Biljku ne treba držati u jako toploj prostoriji.
Od sredine augusta zalivanje postepeno smanjivati, da bi u septembru potpuno prestali. Lukovica amarilisa treba da miruje od septembra do novembra, jer je mirovanje preduslov da biljka cvjeta. U periodu mirovanja lukovice ne treba zalivati, a kada listovi sasvim požute treba ih odsjeći na 7 cm iznad lukovice i amarilis ostaviti na tamno mjesto (podrum) da miruje. U decembru skinuti gornji sloj zemlje oko lukovice, dodati 2-3 cm svježe zemlje, obilno zaliti i dalje njegovati do cvjetanja.

## Reference 
Kategorija:Asparagales
Lukovica

**Lukovica** je skraćeno podzemno stablo pokriveno sočnim ljuspama, koje su, zapravo, preobraženi listovi, i u kojima su nagomilane organske materije. Kod nekih vrsta listovi su pripijeni uz stablo, a kod nekih su manje ili više odvojeni. Kod većine lukovica spoljašnje ljuspe su suhe, široke, čvrste i obuhvataju unutrašnje ljuspe, te imaju samo zaštitnu ulogu. U gornjem dijelu lukovice nalazi se pupoljak. Kod nekih lukovica pupoljci se nalaze u pazuhu ljuspi i svaka ljuspa obuhvata svoj pupoljak, te na taj način gradi kćerku lukovicu. 
Po obliku, lukovice mogu biti loptaste-okrugle, jajaste, izdužene.

[thumb|right|250px|Lukovica [Amarilisa]]

## Također pogledajte 
*Podzemno stablo

## Reference 
## Vanjski linkovi 
Kategorija:Botanika
Kategorija:Baštenske biljke
Iksija

**Iksija** je biljka porijeklom iz Afrike. Nadzemno stablo visoko od 45&nbsp;cm, sa uskim, sabljastim listovima. Cvjetovi su zvjezdasti, skupljeni u grozdaste cvasti, na vrhu nježne stabljike. Cvjetovi su bijeli, ružičasti, crveni, plavi, ljubičasti. Biljka cvjeta od sredine proljeća do ljeta.
Iksija se razmnožava lukovicama koje se sade u jesen u rastresito, lako zemljište, na dubini od 8 do 10&nbsp;cm, u grupama.
U bašti je treba saditi na sunčanim mjestima, preko zime zahtijeva zaštitu od izmrzavanja, a u proljeće tu zaštitu treba skinuti. 
Biljka je vrlo pogodno za sadnju u ivičnjacima, grupama na travnjaku, a može se koristiti i kao rezano cvijeće, jer cvjetovi dugo traju u vodi.

Ime biljke potiče od grčkih riječi *ixias* što znači "biljka kameleon" i *physis* što znači "mjehur".

## Reference 
## Vanjski linkovi 
* 
* 
* 
* 

Kategorija:Asparagales
Frezija

**Frezija** (lat. *Freesia*) je zeljasta biljka sa lukovicom, porijeklom iz Južne Afrike. Nadzemno stablo je visoko 30-40 cm. Listovi su uski, šiljasti, zeleni. Cvjetovi su žuti, žućkastoljubičasti, raspoređeni u cvasti s jedne strane stabljike. Prijatnog su mirisa i razvijaju se u toku godine. Za cvjetove je često neophodno postaviti potporu, da se ne bi povijali.

## Uzgoj 
Frezija se razmnožava lukovicama. Sadnja lukovica se obavlja u zavisnosti kada želimo biljku imati u cvijetu. Lukovice treba saditi u septembru i oktobru za cvjetanje u februaru i martu, u novembru i decembru za cvjetanje u martu i aprilu, u aprilu za cvjetanje u augustu, i junu za cvjetanje u decembru.
Sade se u baštensko zemljište koje je pomiješano sa pijeskom na dubini od oko 5 cm i rastojanju od 10 cm. U bašti frezija voli sunčana do umjereno sjenovita mjesta. Zalivati je umjereno, i to samo ujutro.

Kada biljka precvjeta i kada se lišće osuši, tj. kad počnu prvi mrazevi, lukovice treba izvaditi iz zemlje, očistiti ih i čuvati na suhom, prohladnom mjestu do naredne sadnje.

Frezija je pogodna kao rezano cvijeće, jer se njeni cvjetovi dugo održavaju u vodi i postepeno se rascvjetavaju.

## Reference 
Kategorija:Asparagales
Presličica

**Presličica** (lat. *Muscari*) je biljka porijeklom iz Sredozemlja. Uspravnog je stabla, visine od 20 do 25 cm. Podzemno stablo je izdužena lukovica, iz koje idu linearni, pljosnati listovi. Cvjetovi su sitni, skupljeni u guste grozdaste ili klasaste cvasti. Bez mirisa su i razvijaju se u periodu od aprila do maja. Boja cvjetova je svijetloplava do ljubičastoplava.
Presličica se razmnožava lukovicama koje se obrazuju oko matične lukovice. Lukovice se sade u jesen, na baštenskom zemljištu, na kome se dodaje nešto pijeska. Sade se na dubini od 5 cm i rastojanju od 7 cm.
U bašti traži sunčana mjesta, a može uspijevati i na polusjenovitim. 
Po precvjetavanju treba potpuno prestati sa zalivanjem. Kada listovi požute, lukovice treba izvaditi iz zemlje, očistiti ih i staviti na čuvanje na prohladnom i tamnom mjestu, do naredne sadnje. Zbog niskog rasta koristi se za cvijetne tepihe i bordure.

Kategorija:Asparagales